**Informacija apie ICSID**

Tarptautinis investicinių ginčų arbitražas (ICSID) – nepriklausoma tarptautinė arbitražo institucija, sprendžianti ginčus tarp valstybių ir užsienio investuotojų. ICSID, kurio centrinė būstinė yra Vašingtone, yra viena iš Pasaulio banko grupės institucijų.

ICSID sprendė daugiau nei 550 investicinių ginčų. Ketvirtadalis (25 proc.) visų investicinių ginčų pateikta prieš Rytų Europos ir Centrinės Azijos šalis, o 41 proc. ieškinių susiję su energetikos (naftos, dujų, elektros energijos) sektoriumi.

Tarptautinis investicinių ginčų arbitražas įkurtas 1966 m. Lietuva, ratifikavusi konvenciją dėl Investicinių ginčų tarp atskirų valstybių ir kitų valstybių piliečių sprendimo, prie Tarptautinio investicinių ginčų arbitražo prisijungė 1992 m. ICSID konvenciją yra ratifikavę daugiau nei 150 valstybių.

1992 metais Lietuvos ir Prancūzijos Vyriausybės pasirašė sutartį dėl investicijų skatinimo ir abipusės apsaugos (angl. Agreement between the Government of the Republic of Lithuania and the Government of the Republic of France concerning the promotion and reciprocal protection of investments). Toks susitarimas numato galimybę Prancūzijos investuotojams kreiptis į ICSID.

ICSID tinklalapis:

<https://icsid.worldbank.org/apps/ICSIDWEB/Pages/default.aspx>